Mitjançant el Decret 421/2006, de 28 de novembre, de creació, denominació i determinació de l'àmbit de competències dels departaments de la Generalitat de Catalunya, s'han modificat les denominacions i els àmbits competencials d'alguns departaments de la Generalitat.
Amb la finalitat d'adaptar la composició de les comissions de Govern Local de Catalunya i de Cooperació Local de Catalunya, pel que fa a la representació de l'Administració de la Generalitat, a la nova estructura, a proposta del conseller de Governació i Administracions Públiques i d'acord amb el Govern,
1.1 Es modifica l'article 2.3 del Decret 29/2002, de 5 de febrer, pel qual es regula la Comissió de Govern Local de Catalunya, que queda redactat de la manera següent:
"2.3 Són vicepresidents de la Comissió el secretari general del Departament de Governació i Administracions Públiques, que substitueix, en cas d'absència, el president, i un vocal de la representació de les entitats locals, elegit, anualment, entre els membres designats per aquestes."
1.2 Es modifica l'article 3 del Decret 29/2002, de 5 de febrer, pel qual es regula la Comissió de Govern Local de Catalunya, que queda redactat de la manera següent:
"Representació de l'Administració de la Generalitat
"Són membres de la Comissió de Govern Local de Catalunya, en representació de l'Administració de la Generalitat, a més del president:
"El secretari o la secretària general del Departament de Governació i Administracions Públiques.
"El director o la directora general d'Administració Local.
"El secretari o la secretària de Funció Pública i Modernització.
"Un representant, amb rang de secretari o secretària general o de director o directora general, dels departaments de la Presidència, de la Vicepresidència i d'Economia i Finances, d'Interior, Relacions Institucionals i Participació, de Política Territorial i Obres Públiques, d'Agricultura, Alimentació i Acció Rural, de Medi Ambient i Habitatge i d'Acció Social i Ciutadania."
Es modifica l'article 4.a) del Decret 159/2001, de 12 de juny, de modificació del Decret 112/1988, de 5 de maig, pel qual es regulen la composició, l'organització i les funcions de la Comissió de Cooperació Local de Catalunya, que queda redactat de la manera següent:
"a) Vint-i-quatre representants de l'Administració de la Generalitat que són:
"El conseller o consellera de Governació i Administracions Públiques, que n'és el president o presidenta.
"El director o directora general d'Administració Local, que n'és el vicepresident o vicepresidenta.
"El secretari o secretària general del Departament de Governació i Administracions Públiques.
"Els delegats o delegades territorials del Govern de la Generalitat.
"Un representant, amb rang de secretari o secretària general o de director o directora general, de cadascun de la resta de departaments de la Generalitat."
Disposicions finals.1 Es faculta el conseller de Governació i Administracions Públiques per adoptar les mesures necessàries per a l'aplicació d'aquest Decret..2 Aquest Decret entra en vigor el mateix dia de la seva publicació al Diari Oficial de la Generalitat de Catalunya.
Es deroguen l'article 3 del Decret 29/2002, de 5 de febrer, pel qual es regula la Comissió de Govern Local de Catalunya, i l'article 4.a) del Decret 159/2001, de 12 de juny, de modificació del Decret 112/1988, de 5 de maig, pel qual es regulen la composició, l'organització i les funcions de la Comissió de Cooperació Local de Catalunya.